**Тақырыбы:** Кен сапырған қасиетті Қарағанды.

**Мақсаты:** Қарағанды туралы білімдерін тереңдету. Қаланың ерекшеліктері, қонақжайлылығы туралы білімдерін қалыптастыру. Балалардың туған қаланы көркейтуге деген тілегін оятып, туған қалаға деген махаббат сезімін тәрбиелеу.

**Сабақ барысы:** Туған өлке әркімнің өз үйінің табалдырығын аттап шыққанда табаны тиіп, қолымен ұстап, көзімен көріп жүрген жердің тарихы, географиясы, халқы, жеткен жетістіктері мен қиндылықтары болып табылады. Әрбір адам неғұрлым өзінің туған жерінің табиғатымен, тарихымен, мәдениетімен етене жақын жүріп, оларды зерттеп білуге құштар болса, олардың жан-дүниесі бай, көңіл-күйі сергек болады, әрі туған жердің, елдің қадір-қасиетін білген адам өзін оның перзенті санап, оған жауапкершілік сезіммен қарайды. Кеншілер астанасы – Қарағанды қаласы мәдениеті дамып, саяси өмірі қайнаған ірі өндіріс орталығы ретінде бүкіл әлемге танымал.

"Өткеніңді ұмытсаң, өшкеніңнің белгісі, Өткеніңді еске алсаң, өскеніңнің белгісі!" - деп халық даналығы айтқандай, шәкірттеріміз-жастарымыз әлем таныған қаламыздың көне тарихын, мәдениеті мен өнерін біліп өссе, күн санап қанат жайып, көркейіп келе жатқан әсем қаланың бүгінгісіне қуана білсе, келешегін ойымен барлай алса, "Менің Отаным", "Менің сүйікті қалам", "Менің Қарағандым", – деген асқақ ой, ыстық сезім жүректерінде ұяласа, нұр үстіне нұр болар еді.

***1-оқушы*** *Отаным алабыңа шықсам қарап,*

*Ерліктің еңбегі артқан минут санап.*

*Кен қалқып Кузбасс, Донбасс,*

*Қарағанды,*

***2-оқушы*** *Жарысқа шақырады кел, мұңдалап.*

*Магнитке болат балқып алқа таққан,*

*Жұлдыздай электрім жымың қаққан.*

*Жезқазған, Ақшатау мен Өспен кенім*

***3-оқушы*** *Сары алтын сай-саламнан сел боп аққан*

*Балхаштан мыс Еділі тынбай аққан,*

*Мәңгілік өшпес өмір шамын жаққан.*

*Дабылы әлемге аян, Қарағанды*

***4-оқушы*** *Қара алтын бейне теңіз толқын атқан.*

*Көмірлі Карағандым күштің бірі,*

*Отанда отын қоры — үштің бірі.*

*Отынсыз өмір де жоқ, өнім де жоқ,*

*Әр үйге жылу берген қыстың күні*

***Хор:Сүйікті қалам Қарағанды***

***БИ «Алтын батыр»***

***Ән.*** *Әбілқаева Інжу «Гүл жайнаған елім»*

**Қорытынды.**